text: Sa mere et ses serours conta 
   Cléomadès conment il a 
   Alé par maint divers pays 
   En requerant cele tous dis 
   Que Diex li a ore rendue. 
   Grant partie a amenteüe 
   Conment ala, ne conment vint, 
   Ne k'en la voie li avint, 
   Conment à Salerne ert venus 
   Et conment rois Meniadus 
   Ot fait Clarmondine garder. 
   "Certes s'en doit on moult loer," 
   Dist clone Ynabele, "tel roi 
   Qui si gentil euer a en soi 
   Conme li rois dont voUs parlez. 
   Bons jours li soit hui ajornez ; 
   Car moult a fait grant courtoisie. 
   Diex le gart et doinst bonne vie ; 
   Car il a fait que gentiex rois. 
   Et que sages et que courtois."
  